14. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 277599/4977 της 28 Ιουν./19 Ιουλ. 1974 (ΦΕΚ Β΄ 721) Περί καταρτίσεως αμπελουργικού κτηματολογίου Έχοντες υπ’ όψει: α)Το άρθρ. 1 (παρ. 2γ) του Ν.Δ. 243/69 «περί βελτιώσεως και προστασίας της αμπελουργικής παραγωγής». β)Την υπ’ αριθ. 228286/1868/2.3.74 απόφασιν ημών «περί δηλώσεων εκτάσεων αμπέλων» και γ)Την υπ’ αριθ. 56154/13.6.74 απόφασιν «περί διαθέσεως πιστώσεως δια κατάρτισιν αμπελουργικού κτηματολογίου» αποφασίζομεν: 1.Εγκρίνομεν την απλήν κτηματογράφησιν των αμπελώνων των Νομών Φλωρίνης και Ημαθίας μερίμνη της Υπηρεσίας Τοπογραφήσεων και Μηχανογραφήσεως, η οποία εντέλλεται όπως διαθέση προς τούτο 3 τοπογραφικά συνεργεία, ων αι εργασίαι θέλουν αρχίσει εκ των Κοινοτήτων των περιλαμβανομένων εις τας οικείας ζώνας των ονομασιών προελεύσεως «ΑΜΥΝΤΑΙΟΝ» και «ΝΑΟΥΣΑ». 2.Αι Διευθύνσεις Γεωργίας των ως άνω Νομών θέλουν συνδυάσει τας μετακινήσεις των Γεωπόνων μετά των εργασιών των τοπογραφικών συνεργείων δια τον έλεγχον των στοιχείων των υποβληθεισών δηλώσεων των αμπελοκτημόνων κατά Κοινότητα. 3.Οι Δήμοι και αι Κοινότητες δια παντός προσφόρου μέσου θέλουν ενημερώσει τους αμπελοκτήμονας επί της ανάγκης όπως ούτοι συνδράμουν το έργον των τοπογραφικών συνεργείων και των αρμοδίων Γεωπόνων υποδεικνύοντες τα όρια των αμπελοκτημάτων των. 4.Αι συναφείς δαπάναι κτηματογραφήσεως, κινήσεως των Γεωπόνων, ημερομισθίων, οριοδεικτών, εντύπων κλπ. θα καταβάλλωνται εκ των πιστώσεων του προϋπολογισμού των Τ.Γ.Κ. και Δασών κατά τα περί αυτών ισχύοντα. 5.Ορίζεται ότι, δια την κατάρτισιν του αμπελουργικού κτηματολογίου εις άπαντας τους Νομούς της Χώρας, κατά σειράν οριζομένην υπό των αρμοδίων Διευθύνσεων Β2ΥΠ και Β41 της Κεντρικής Υπηρεσίας, θα ισχύση η ακολουθουμένη εις τους αναδασμούς διαδικασία και η τοιαύτη του Αγροτικού Νόμου. Η παρούσα δημοσιευθήτω δια της Εφημερίδος της Κυβερνήσεως. 15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 22240/443 δις της 2/8 Νοεμ. 1974  (ΦΕΚ Β΄ 1125) Περί ιδιαιτέρας οινοποιήσεως γλεύκους προερχομένου εκ των τελευταίων πιέσεων. Κατηργήθη δια της υπ’ αριθ. 261971/1978 ομοίας (κατωτ. αριθ. 21). 16. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 253932/1619 της 20/29 Μαΐου  1975  (ΦΕΚ Β΄ 561) Περί τροποποιήσεως της υπ’ αριθ. 164414/2035/ 27.9.69 αποφάσεως περί συνθέσεως και λειτουργίας της Κ.Ε.Π.Ο. Έχοντες υπ’ όψει: 1.Το άρθρον 10 παρ. 1 και 2 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων». 3.Την υπ’ αριθ. 164414/2035/27.9.69 ημετέραν απόφασιν «περί συνθέσεως και λειτουργίας της ΚΕΠΟ». 4.Τας σχετικάς διατάξεις της υπ’ αριθ. 4142/1973 Πρωθυπουργικής αποφάσεως «περί αναδιοργανώσεως του Υπουργείου Εθνικής Οικονομίας», αποφασίζομεν: Τροποποιούμεν την υπ’ αριθ. 164414/2035/69 ημετέρα απόφασιν και καθορίζομεν ως κάτωθι τα της συνθέσεως και λειτουργίας της Κεντρικής Επιτροπής Προστασίας Οινοπαραγωγής (ΚΕΠΟ), ήτις συνιστάται παρά τω Υπουργείω Γεωργίας δυνάμει του άρθρου 10 του Ν.Δ. 243/69. Α΄.Σύνθεσις: Η εν λόγω Επιτροπή είναι 9μελής απαρτιζομένη εκ των κάτωθι: 1.Του Γενικού Διευθυντού της Γενικής Δ/νσεως Προγράμματος και Γεωργικής Αναπτύξεως του Υπουργείου Γεωργίας. 2.Του Γενικού Δ/ντού της Γενικής Δ/νσεως Γεωργικής Παραγωγής του Υπουργείου Γεωργίας. 3.Του Δ/ντού της Δ/νσεως Επεξεργασίας Γεωργικών Προϊόντων του Υπουργείου Γεωργίας. 4.Του Δ/ντού της Δ/νσεως Δενδροκηπευτικής του Υπουργείου Γεωργίας. 5.Του Δ/ντού Φοροτεχνικής Δ/νσεως του Γενικού Χημείου Κράτους. 6.Του Δ/ντού της 2ας Δ/νσεως Εξαγωγικού Εμπορίου του Υπουργείου Εμπορίου. 7.Του Δ/ντού του Ινστιτούτου Οίνου. «8.Ενός εκπροσώπου των Οινοποιητικών Συνεταιρισμών, μετά του νομίμου αναπληρωτού του, οριζομένου υπό του Υπουργού Γεωργίας προτάσει της Πανελληνίου Συνομοσπονδίας Ενώσεων Γεωργικών Συνεταιρισμών». Η ανωτέρω εντός « » διάταξις ετροποποιήθη ως άνω δια της υπ’ αριθ. 326347/3665 της 2/24 Οκτ. 1975 (ΦΕΚ Β΄ 1218) απόφ. Υπ. Οικον., Γεωργίας και Εμπορίου. (Αντί της σελ. 706,585) Σελ.706,585(α) Τεύχος 671-Σελ.99 Προστασία Αμπελουργικής Παραγωγής 16.Θ.κ.14-16 9.Του Προέδρου του Συνδέσμου Ελλήνων Βιομηχάνων Οίνων και Ποτών (Σ.Ε.Β.Ο.Π). Εισηγητής ορίζεται ο εκάστοτε αρμόδιος επί του θέματος του Τμήματος Επεξεργασίας Προϊόντων Φυτικής Παραγωγής ή του Τμήματος Αμπελουργίας του Υπουργείου Γεωργίας. Η εισήγησις γίνεται υφ’ ενός των ανωτέρω κατόπιν προεργασίας επί του θέματος υπό ομάδος εργασίας οριζομένης υπό της ΚΕΠΟ. Γραμματεύς της Επιτροπής ορίζεται ο Προϊστάμενος του Ταμείου Οίνου του Υπουργείου Γεωργίας. Αναπληρωταί των υπό αύξοντας αριθμούς 1-7 και 9 ορίζονται οι νόμιμοι αναπληρωταί τούτων ή οι οριζόμενοι υπό του αρμοδίου Υπουργού. Β΄.Λειτουργία: Καθήκοντα Προέδρου της ΚΕΠΟ ασκεί ο αρχαιότερος των Γενικών Διευθυντώνμελών της ΚΕΠΟ του Υπουργείου Γεωργίας. Η ΚΕΠΟ συνέρχεται τη προσκλήσει του Προέδρου αυτής και συνεδριάζει εις το Υπουργείον Γεωργίας. Η πρόσκλησις αποστέλλεται προς τα μέλη πέντε ημέρας προ της ημερομηνίας συγκλήσεως της Επιτροπής, περιλαμβάνει δε εν περιλήψει τα θέματα της ημερησίας διατάξεως. Η Επιτροπή ευρίσκεται εν απαρτία παρόντων πέντε τουλάχιστον εκ των μελών της, γνωμοδοτεί δε επί θεμάτων και περιπτώσεων κατονομαζομένων υπό των ειδικωτέρων διατάξεων του Ν.Δ. 243/69. Αι γνωμοδοτήσεις καταχωρίζονται εις πρακτικά τηρούμενα μερίμνη του Γραμματέως εις ειδικόν φάκελλον της αρμοδίας Υπηρεσίας του Υπουργείου Γεωργίας και επικυρούμενα υπό του Προέδρου και Γραμματέως. Αντίγραφα των πρακτικών κοινοποιούνται προς τας υπηρεσίας, εκπρόσωποι των οποίων μετέχουν εις την ως άνω Επιτροπήν. Η παρούσα δημοσιευθήτω δια της Εφημερίδος της Κυβερνήσεως.